ระเบียบกรมพัฒนาที่ดินระเบียบกรมพัฒนาที่ดินว่าด้วยข้อมูลข่าวสารของราชการพ.ศ. ๒๕๔๖ ด้วยพระราชบัญญัติข้อมูลข่าวสารของราชการพ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนตรวจดูได้ฉะนั้น เพื่อให้การดำเนินการเป็นไปตามพระราชบัญญัติดังกล่าว กรมพัฒนาที่ดินจึงกำหนดระเบียบไว้ดังนี้ข้อ ๑ ระเบียบนี้เรียกว่า ระเบียบกรมพัฒนาที่ดินว่าด้วยข้อมูลข่าวสารของราชการ พ.ศ. ๒๕๔๖ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบข้อบังคับและคำสั่งอื่นใดของกรมพัฒนาที่ดินในส่วนที่กำหนดไว้แล้วในระเบียบนี้หรือซึ่งขัดแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการลูกจ้าง ผู้มาช่วยปฏิบัติราชการของกรมพัฒนาที่ดินข้อ ๕ ในระเบียบนี้ข้อมูลข่าวสารของราชการหมายความว่า สิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใด ๆตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกรมพัฒนาที่ดินข้อมูลข่าวสารส่วนบุคคลหมายความว่า ข้อมูลข่าวสารเกี่ยวกับสิ่งเฉพาะตัวของบุคคล เช่น การศึกษาฐานะการเงิน ประวัติสุขภาพ ประวัติอาชญากรรมหรือประวัติการทำงานบรรดาที่มีชื่อของผู้นั้นหรือมีเลขหมาย รหัสหรือสิ่งบอกลักษณะอื่นที่ทำให้รู้ตัวผู้นั้นได้ เช่น ลายพิมพ์นิ้วมือแผ่นบันทึกลักษณะเสียงของคนหรือรูปถ่ายและให้หมายความรวมถึงข้อมูลข่าวสารเกี่ยวกับสิ่งเฉพาะตัวของผู้ถึงแก่กรรมแล้วด้วยส่วนราชการ หมายความว่ากระทรวง ทบวง กรม และให้หมายความรวมถึงรัฐวิสาหกิจ หน่วยงาน หรือองค์กรของรัฐหน่วยงาน หมายความถึงหน่วยงานในสังกัดกรมพัฒนาที่ดิน ได้แก่ สำนักงานเลขานุการกรม กอง สำนักสำนักงานพัฒนาที่ดินเขต สำนักงานและศูนย์ที่มีฐานะเทียบเท่ากอง สถานีพัฒนาที่ดินกลุ่มงานตรวจสอบภายใน กลุ่มพัฒนาระบบบริหารคณะกรรมการหมายความว่า คณะกรรมการบริหารข้อมูลข่าวสารของราชการ กรมพัฒนาที่ดินเรียกโดยย่อว่า คบส.พด.ข้อ๖ ให้อธิบดีกรมพัฒนาที่ดินรักษาการตามระเบียบนี้ และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้อธิบดีกรมพัฒนาที่ดินมีอำนาจวินิจฉัยสั่งการตามที่เห็นสมควรหมวดที่๑คณะกรรมการบริหารข้อมูลข่าวสารของราชการกรมพัฒนาที่ดิน ข้อ๗ให้มีคณะกรรมการบริหารข้อมูลข่าวสารของราชการกรมพัฒนาที่ดินประกอบด้วยรองอธิบดีด้านบริหารซึ่งอธิบดีมอบหมายเป็นประธานคณะกรรมการผู้อำนวยการสำนักวิจัยและพัฒนาการจัดการที่ดินเป็นรองประธานคณะกรรมการผู้อำนวยการสำนักวิทยาศาสตร์เพื่อการพัฒนาที่ดินผู้อำนวยการสำนักสำรวจดินและวางแผนการใช้ที่ดิน เลขานุการกรม ผู้อำนวยการกองช่างผู้อำนวยการกองคลัง ผู้อำนวยการกองการเจ้าหน้าที่ ผู้อำนวยการกองแผนงานผู้อำนวยการสำนักงานพัฒนาที่ดินเขต ๑ ผู้อำนวยการสำนักงานพัฒนาที่ดินเขต ๑๐เป็นคณะกรรมการ ผู้อำนวยการศูนย์สารสนเทศเป็นคณะกรรมการและเลขานุการหัวหน้ากลุ่มนิติการเป็นคณะกรรมการและผู้ช่วยเลขานุการข้อ๘ ให้คณะกรรมการบริหารข้อมูลข่าวสารของกรมพัฒนาที่ดินมีอำนาจและหน้าที่ดังต่อไปนี้(๑) กำหนดหลักเกณฑ์เกี่ยวกับการบริหารการจัดระบบการขออนุญาตและการบริการข้อมูลข่าวสารของราชการและข้อมูลข่าวสารส่วนบุคคล(๒) พิจารณาวินิจฉัยประเภทข้อมูลข่าวสารของราชการที่ไม่ต้องเปิดแผยหรือข้อมูลข่าวสารของราชการที่เป็นความลับของทางราชการ(๓) พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่กรมพัฒนาที่ดิน หรือส่งไปยังหอจดหมายเหตุแห่งชาติ กรมศิลปากรหรืหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕) พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ(๗) เชิญบุคคลใดๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๘) ดำเนินการอื่นใดตามที่อธิบดีมอบหมายข้อ๙ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๐ ให้นำข้อความในข้อ ๙มาใช้บังคับกับการประชุมของคณะอนุกรรมการและคณะทำงานที่คณะกรรมการแต่งตั้งโดยอนุโลมข้อ๑๑ มติของคณะกรรมการให้ถือเป็นยุติเว้นแต่จะมีความเห็นของหลายฝ่ายหรือมีเหตุอันสมควรก็ให้เสนออธิบดีกรมพัฒนาที่ดินวินิจฉัยต่อไปหมวดที่๒การจัดระบบข้อมูลข่าวสาร ข้อ๑๒ให้หน่วยงานในสังกัดกรมพัฒนาที่ดินจัดประเภทข้อมูลข่าวสารของราชการซึ่งอยู่ในความรับผิดชอบส่งให้ศูนย์สารสนเทศสำนักงานพัฒนาที่ดินเขตสถานีพัฒนาที่ดินเพื่อรวบรวมและจัดระบบข้อมูลข่าวสารของราชการนั้นไว้ให้ประชาชนเข้าตรวจดูได้การจัดประเภทข้อมูลข่าวสารของกรมพัฒนาที่ดินที่เปิดเผยได้และเปิดเผยไม่ได้ให้เป็นไปตามกฎหมายระเบียบและหลักเกณฑ์ที่คณะกรรมการกำหนดในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการวินิจฉัยตามอำนาจหน้าที่ต่อไปข้อ๑๓ ในการดำเนินการตามข้อ ๑๒ให้หน่วยงานในสังกัดกรมพัฒนาที่ดินจัดให้มีเจ้าหน้าที่คอยควบคุมดูแลตรวจสอบติดตามและประสานงานในการดำเนินการดังกล่าวให้เป็นไปด้วยความเรียบร้อยหมวดที่๓การขอข้อมูลข่าวสารของราชการและการอนุญาต ข้อ๑๔ การเข้าตรวจดู ศึกษา ค้นคว้า หรือขอสำเนาข้อมูลข่าวสารของราชการให้ทำเป็นหนังสือแสดงความประสงค์ต่อผู้มีอำนาจอนุญาตตามแบบฟอร์มซึ่งได้ประกาศในราชกิจจานุเบกษาฉบับประกาศทั่วไป เล่ม ๑๑๗ ตอนพิเศษ ๑๓๐ ง วันที่ ๒๒ ธันวาคม ๒๕๔๓การขอข้อมูลข่าวสารและการอนุญาตให้เป็นไปตามหลักเกณฑ์ ตามประกาศราชกิจจานุเบกษา ฉบับประกาศทั่วไป เล่ม ๑๑๗ตอนพิเศษ ๑๓๐ ง วันที่ ๒๒ ธันวาคม ๒๕๔๓ หรือตามหลักเกณฑ์ที่คณะกรรมการกำหนดข้อ๑๕ให้มีคณะกรรมการวินิจฉัยการเปิดเผยข้อมูลข่าวสารของราชการซึ่งคณะกรรมการแต่งตั้งมีอำนาจหน้าที่พิจารณาวินิจฉัยอุทธรณ์คำสั่งมิให้เปิดเผยข้อมูลข่าวสารหรือคำสั่งไม่รับฟังคำคัดค้านและคำสั่งไม่แก้ไขเปลี่ยนแปลงหรือลบข้อมูลข่าวสารส่วนบุคคลประกอบด้วยบุคคลที่คณะกรรมการมอบหมายเป็นประธานผู้แทนหน่วยงานเจ้าของเรื่องเป็นกรรมการผู้แทนกลุ่มนิติการเป็นกรรมการและเลขานุการให้บุคคลที่ประสงค์จะอุทธรณ์คำสั่งมิให้เปิดเผยข้อมูลข่าวสารหรือคำสั่งไม่รับคำคัดค้านและคำสั่งไม่แก้ไขเปลี่ยนแปลงหรือลบชื่อข้อมูลข่าวสารส่วนบุคคลยื่นอุทธรณ์ต่อประธานคณะกรรมการหรือส่งคำอุทธรณ์ให้คณะกรรมการวินิจฉัยการเปิดเผยข้อมูลข่าวสารของกรมพัฒนาที่ดิน และให้ถือว่าคำวินิจฉัยนั้นเป็นที่สุดข้อ๑๖ การขอข้อมูลข่าวสารของราชการตามหมายเรียกพยานเอกสารของศาลให้นำเสนออธิบดีกรมพัฒนาที่ดินหรือผู้ได้รับมอบหมายพิจารณาอนุญาต และให้ข้าราชการผู้รับผิดชอบตั้งแต่ระดับ ๕ขึ้นไปเป็นผู้รับรองสำเนาข้อมูลข่าวสารดังกล่าวข้อ๑๗ ข้อมูลข่าวสารของราชการใดๆหากมีกฎหมายระเบียบอื่น ๆหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นๆเป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมายระเบียบตามมติคณะรัฐมนตรีดังกล่าว นั้นหมวดที่๔การบริการข้อมูลข่าวสาร ข้อ ๑๘ให้สำนักงานเลขานุการกรม ศูนย์สารสนเทศ สำนักงานพัฒนาที่ดินเขตสถานีพัฒนาที่ดินดำเนินการให้บริการข้อมูลข่าวสารของราชการที่มีไว้ให้ประชาชนเข้าตรวจดูศึกษาค้นคว้า ตลอดจนเผยแพร่ จำหน่ายจ่ายแจก รวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการข้อ๑๙ข้อมูลข่าวสารของราชการอยู่ระหว่างการดำเนินการ ให้ถือปฏิบัติตามข้อ ๑๘โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติ พ.ศ.๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ ๑๕ เห็นว่าเป็นเรื่องที่ไม่ต้องเปิดเผยข้อ๒๐ข้อมูลข่าวสารของราชการที่มีไว้เผยแพร่ หรือจำหน่ายให้คิดค่าใช้จ่ายต่าง ๆตามหลักเกณฑ์ที่คณะกรรมการกำหนดข้อ๒๑ การเรียกค่าธรรมเนียมการเข้าตรวจดู การขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการกำหนดการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารของราชการนั้น ตั้งแต่ระดับ ๓หรือเทียบเท่าขึ้นไป เป็นผู้รับรองโดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่มีผู้ยื่นคำขอให้รับรองข้อ๒๒รายได้จากการจำหน่ายข้อมูลข่าวสารของราชการ ตามข้อ ๒๐และค่าธรรมเนียมตามข้อ ๒๑ ให้ปฏิบัติตามระเบียบของราชการข้อ๒๓การบริการข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีเร่งด่วนจำเป็นโดยคำนึงถึงความสิ้นเปลือง เช่น จำนวนข้อมูลข่าวสารของราชการ ระยะเวลาและค่าใช้จ่ายในการส่ง ทั้งนี้ให้ผู้บังคับบัญชาของหน่วยงานที่รับผิดชอบข้อมูลข่าวสารดังกล่าวเป็นผู้พิจารณาข้อ๒๔ การบริการข้อมูลข่าวสารของราชการให้ดำเนินการให้แล้วเสร็จโดยเร็ว ตามระเบียบของทางราชการที่ได้กำหนดไว้หมวดที่๕สถานที่บริการข้อมูลข่าวสารของราชการ ข้อ๒๕ ให้หน่วยงานในสังกัดกรมพัฒนาที่ดินควบคุมดูแลข้อมูลข่าวสารของราชการที่มีอยู่ในความครอบครองหรือควบคุมดูแลให้เป็นไปตามกฎหมาย ระเบียบหลักเกณฑ์ที่คณะกรรมการกำหนด ทั้งนี้ให้หน่วยงานดังต่อไปนี้มีหน้าที่นอกจากที่กล่าวมาแล้วดังนี้๑. ให้ห้องสมุดกรมพัฒนาที่ดินเป็นศูนย์ข้อมูลข่าวสารของราชการโดยเป็นสถานที่ที่บริการข้อมูลข่าวสารของราชการให้แก่หน่วยงานและประชาชนมาติดต่อ ศึกษา ค้นคว้าข้อมูลข่าวสารของราชการหรือให้คำแนะนำติดต่อกับหน่วยงานของรัฐ สถานที่ตั้งอยู่ในบริเวณกรมพัฒนาที่ดินถนนพหลโยธิน แขวงลาดยาว เขตจตุจักร กรุงเทพมหานคร ๑๐๙๐๐ โทรศัพท์ ๕๗๙-๐๑๑๑ต่อ ๑๒๗๔๒. ให้สำนักงานพัฒนาที่ดินเขตและสถานีพัฒนาที่ดินเป็นสถานที่บริการข้อมูลข่าวสารของราชการให้แก่หน่วยงานและประชาชนที่มาติดต่อเพื่อขอรับข้อมูลข่าวสารของราชการที่อยู่ในความรับผิดชอบหรือให้คำแนะนำในการติดต่อกับหน่วยงานของรัฐประกาศ ณ วันที่ ๑๓ มิถุนายน พ.ศ.๒๕๔๖อรรถ สมร่างอธิบดีกรมพัฒนาที่ดินบรรณพต/พิมพ์๑๖ ตุลาคม ๒๕๔๖ญาณี/แก้ไข๒๙ตุลาคม ๒๕๔๖อรดา/สุนันทา/ตรวจ๓พฤศจิกายน ๒๕๔๖A+B[๑]รก.๒๕๔๖/พ๗๑ง/๓๐/๓๐ มิถุนายน ๒๕๔๖